Stredná priemyselná škola dopravná, Kvačalova 20, Bratislava

odovzdávanie komplexných odborných prác

v školskom roku 2021/2022

**Posledný možný termín odovzdania**: **22.2.2022 (utorok) najneskôr do 14:00 hod.**

*Neodovzdanie kompletnej KOP  v termíne (vrátane všetkých výstupov) bude hodnotené známkou nedostatočný z praktickej časti odbornej zložky maturitnej skúšky.*

**Spôsob odovzdania:**

Prácu odovzdávate proti podpisu na sekretariáte, a to:

1. jeden kus vytlačenej a zviazanej práce (nie je dovolená hrebeňová väzba ani v rýchloviazač na nedierkované dokumenty),
2. dva kusy identických CD **alebo** USB s textom práce a prílohami v elektronickej forme:
3. **obidve CD** označené priamo na disku v súlade s formálnymi požiadavkami na KOP, jedno CD vložené do papierovej alebo fóliovej obálky prilepenej na vnútornej strane zadného obalu práce tak, aby ho bolo možné vyberať, druhé CD voľne vložené v práci spolu s obálkou; obe obálky označené v súlade s formálnymi požiadavkami na KOP,
4. **obidva USB** označené menom a triedou, vložené do zalepených obálok označených v súlade s formálnymi požiadavkami na KOP,
5. ak prílohy nie sú súčasťou zviazanej práce, ale sú samostatné, napr. v zakladači, odovzdávajú sa dva kusy,
6. ďalšie materiálne výstupy podľa zadania - 1 kus (obrazy, panely, mapy alebo modely).

Žiaci, ktorí majú vo výstupoch práce zadané predvedenie vozidla, vozidlo privezú do školy až v deň obhajoby práce. **Do odovzdávanej práce sú povinní zaradiť jednoznačne názornú a dostatočne rozsiahlu fotodokumentáciu výsledného stavu vozidla ku dňu odovzdania KOP**. Nezaradenie fotodokumentácie sa považuje za neodovzdanie výstupov práce.

Pokiaľ budú žiaci aj neskôr potrebovať prístup k odovzdaným modelom, môžu tak urobiť len po dohode a za prítomnosti svojho konzultanta.

**Odovzdávanie prezentácie na obhajobu KOP**

Prezentáciu budete odovzdávať elektronicky až v apríli, po oboznámení sa s oponentským posudkom k odovzdanej práci. Podrobnejšie informácie zverejníme v dostatočnom časovom predstihu.